ডাকাতি একটি চিরায়ত সহিংস অপরাধ। এ অপরাধে অপরাধীরা নয়, বরং অপরাধের শিকার ব্যক্তিগণই ভয়ের মধ্যে থাকে। সহিংস হওয়ার ফলে অপরাধীরা প্রায়সই খোলামেলা থাকে। ভিকটিমগণ কোন না কোনভাবে অপরাধীদের শনাক্ত করতে পারে। তাদের মুখমণ্ডল হয়তো সব সময় উন্মুক্ত থাকে না। কিন্তু তাদের শরীর, চলাফেরা, কথাবার্তা ইত্যাদির মাধ্যমে শেষ পর্যন্ত ডাকাতদল শনাক্ত হয়। তবে এ সব মামলায় প্রয়োজনীয় সাক্ষ্য প্রমাণ সংগ্রহ করা ও তার ভিত্তিতে অপরাধীদের সাজা দেয়া প্রায়সই কঠিন হয়ে পড়ে।